
ԿԱՐԳԱԴՐՈՒԹՅՈՒՆ
	26 օգոստոսի 2022 թվականի
	թիվ 20
	քաղ. Չոլպան Աթա



[bookmark: bookmark1]Փոխադարձ առեւտրի շրջանակներում հաշվարկների իրականացման ժամանակ Եվրասիական տնտեսական միության անդամ պետությունների ազգային արժույթների օգտագործման ընդլայնմանն ուղղված հետագա աշխատանքի մասին

1.	Հավանություն տալ Եվրասիական տնտեսական միության անդամ պետությունների ազգային արժույթների օգտագործման զարգացման վերաբերյալ հանձնարարականին։
2.	Խնդրանքով դիմել Եվրասիական տնտեսական հանձնաժողովին՝ Եվրասիական տնտեսական միության անդամ պետությունների կառավարությունների եւ կենտրոնական (ազգային) բանկերի հետ համատեղ Եվրասիական տնտեսական հանձնաժողովի խորհրդին կես տարին մեկ տեղեկացնել Հանձնարարականների իրականացման ընթացքի մասին։


3.	Սույն կարգադրությունն ուժի մեջ է մտնում դրա ընդունման օրվանից։

Եվրասիական միջկառավարական խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

Եվրասիական միջկառավարական խորհրդի
2022 թվականի օգոստոսի 26-ի
թիվ 20 կարգադրությամբ

[bookmark: bookmark2]ՀԱՆՁՆԱՐԱՐԱԿԱՆՆԵՐ
Եվրասիական տնտեսական միության անդամ պետությունների ազգային արժույթների օգտագործման զարգացման վերաբերյալ 

Եվրասիական տնտեսական միության զարգացումը եւ ԵԱՏՄ անդամ պետությունների միջեւ փոխադարձ առեւտրի հետեւողական աճն ուղեկցվում են փոխադարձ հաշվարկներում ազգային արժույթների մասնաբաժնի ավելացմամբ։ Միության ստեղծման պահից անցած յոթ տարիների ընթացքում դրանց մասնաբաժինը գերազանցել է 70 տոկոսը՝ 2022 թվականին հասնելով 74 տոկոս ցուցանիշին։
Ազգային արժույթների օգտագործման ընդլայնումը նպաստում է ԵԱՏՄ անդամ պետությունների կոոպերացիոն կապերի ամրապնդմանը, ինչպես նաեւ արտաքին գործոններից ազգային տնտեսությունների անկախության բարձրացմանը։
Միջազգային առեւտրի ճարտարապետության փոփոխումը, լոգիստիկ շղթաների գլոբալ վերակառուցումը ստեղծում են պայմաններ՝ ազգային արժույթներով հաշվարկների հետագա որակական ավելացման համար։ Այդպիսի հաշվարկների դերը, որպես ազգային տնտեսությունների տնտեսական ինքնիշխանության ապահովման էական գործոն, հետեւողականորեն կբարձրանա։
Այսօրվա դրությամբ, չնայած ազգային արժույթների էական մասնաբաժնին, ինչպես նաեւ բարենպաստ տնտեսական կոնյունկտուրային, Միության անդամ պետությունների փոխադարձ առեւտրի շրջանակներում հաշվարկները հաճախ բախվում են տնտեսական կապերի հետագա զարգացմանը խոչընդոտող սահմանափակումների։ Դա ռիսկեր է ստեղծում փոխադարձ առեւտրի համար, բարձրացնում է անորոշության գործոնը, ինչը, վերջ ի վերջո, բացասաբար է անդրադառնում ԵԱՏՄ անդամ պետությունների տնտեսավարող սուբյեկտների ու սպառողների վրա։
Բացի այդ, զարգացման համար էական ներուժ ունեն Միության անդամ պետությունների ազգային արժույթներով սահմանված բորսայական գործիքները։
ԵԱՏՄ անդամ պետությունների՝ ազգային արժույթներով հաշվարկների զարգացմանն ուղղված համաձայնեցված աշխատանքի կազմակերպման նպատակով սույն հանձնարարականներով առանձնացվում են տվյալ աշխատանքի առանցքային ուղղություններն ու առաջնահերթ խնդիրները, ինչպես նաեւ դրանց հասնելու ցուցիչները։ 
Որպես առաջնահերթ ուղղություններ պետք է առանձնացվեն՝
[bookmark: bookmark3]1.	Անկախ վճարային ենթակառուցվածքների զարգացումը՝ ԵԱՏՄ-ի շրջանակներում։ 
Տվյալ ուղղությամբ հանձնարարվում է՝
[bookmark: bookmark4]1.1	ԵԱՏՄ անդամ պետությունների վճարային քարտերի ազգային համակարգերի միջհամակարգային փոխգործակցության ապահովումը։
Այսօրվա դրությամբ Միության անդամ պետություններում գործում են վճարային քարտերի հետեւյալ ազգային համակարգերը, որոնց միջեւ կազմակերպվել է միջհամակարգային փոխգործակցություն՝ «Արմենիան Քարտ»՝ Հայաստանի Հանրապետությունում, «Բելքարտ»՝ Բելառուսի Հանրապետությունում, «Էլքարտ»՝ Ղրղզստանի Հանրապետությունում, եւ «Միր»՝ Ռուսաստանի Դաշնությունում։ Բացի այդ, Ղազախստանի Հանրապետությունում տարվում է աշխատանք՝ ուղղված Վճարային քարտերի ազգային միջբանկային համակարգի ստեղծմանը։
Միության շրջանակներում ազգային արժույթներով անդրսահմանային վճարումների ու հաշվարկների հետեւողականորեն աճող մասնաբաժնով, ինչպես նաեւ արտասահմանյան վճարային համակարգերի օգտագործման հետ կապված ռիսկերով է պայմանավորված ԵԱՏՄ երկրների վճարային քարտերի գործող ազգային համակարգերի միջհամակարգային փոխգործակցության կազմակերպման անհրաժեշտությունը։ 
Տվյալ հանձնարարականի իրականացման ցուցիչը ԵԱՏՄ անդամ պետությունների ազգային վճարային քարտերի փոխադարձ ընդունման ապահովումն է։
[bookmark: bookmark5]1.2	ԵԱՏՄ երկրների բանկերի՝ ազգային արժույթներով թղթակցային հաշիվների բավարար ցանցի գործունեությունը։
Միության երկրների տնտեսավարող սուբյեկտների անդրսահմանային հաշվարկները ԵԱՏՄ շրջանակներում այսօրվա դրությամբ իրականացվում են Միության անդամ պետությունների բանկերի կողմից բացված թղթակցային հաշիվների զարգացած ցանցի օգտագործմամբ։ Թղթակցային հարաբերություններ են հաստատվել ԵԱՏՄ անդամ պետությունների ավելի քան 200 առեւտրային բանկերի միջեւ։ Թղթակցային հաշիվների ստեղծված ցանցն ընդհանուր առմամբ ապահովում է հաշվարկների իրականացումը Միության երկրների փոխադարձ առեւտրի շրջանակներում։
Ընդ որում, թղթակցային հաշիվների օգտագործմամբ հաշիվների հետագա զարգացումը, հաշվի առնելով փոխադարձ հաշվարկներում ազգային արժույթների մասնաբաժնի հետեւողական ավելացումը, ենթադրում է ձեւավորված թղթակցային ցանցի գործունեության պահպանում՝ ազգային արժույթներով բացվող հաշիվների մասնաբաժնի հետեւողական ավելացմամբ։
Տվյալ հանձնարարականի իրագործման ցուցիչն է Միության երկրների օպերատորների միջեւ հաշվարկների իրականացումը՝ ԵԱՏՄ երկրների ազգային արժույթներով թղթակցային հաշիվների ստեղծված համակարգի միջոցով։
1.3	Ֆինանսական տեղեկատվության փոխանակման հնարավորության ապահովում՝ առանց SWIFT-ի օգտագործման, փոխադարձ թղթակցային հաշիվների մասով անդրսահմանային հաշվարկների շրջանակներում։
ԵԱՏՄ անդամ պետությունների փոխադարձ առեւտրի շրջանակներում բաց թղթակցային հաշիվների մասով հաշվարկների անխափան իրականացումն ուղղակիորեն պայմանավորված է ֆինանսական տեղեկատվության փոխանակման՝ SWIFT-ից անկախ ուղիների օգտագործման հնարավորությամբ։
Այսօրվա դրությամբ Միության անդամ պետությունների կողմից անցկացվում է ակտիվ աշխատանք՝ ուղղված Միության երկրների ազգային (կենտրոնական) բանկերի՝ Ռուսաստանի բանկի ֆինանսական հաղորդագրությունների փոխանցման համակարգին (ՖՀՓՀ) միանալուն, որով կապահովվի փոխադարձ առեւտրի շրջանակներում տնտեսավարող սուբյեկտների հաշվարկների իրականացման համար անհրաժեշտ ֆինանսական տեղեկատվության երաշխավորված փոխանցումը։
Բացի այդ, ԵԱՏՄ անդամ պետությունների միջեւ ֆինանսական տեղեկատվության անխոչընդոտ փոխանցմանը կնպաստեր նաեւ Ռուսաստանի բանկի ՖՀՓՀ-ին ԵԱՏՄ անդամ պետությունների առեւտրային ֆինանսական կազմակերպությունների միանալը, այդ թվում՝ սերվիս-գրասենյակի ձեւով։
Տվյալ հանձնարարականի իրագործման ցուցիչն է արտաքին տնտեսական գործունեությունը սպասարկող վարկային կազմակերպությունների կողմից ֆինանսական տեղեկատվության փոխանակման՝ SWIFT-ին այլընտրանքային ուղիների, այդ թվում՝ Ռուսաստանի բանկի ՖՀՓՀ-ի օգտագործման հնարավորության ապահովումը՝ փոխադարձ թղթակցային հաշիվների մասով անդրսահմանային հաշվարկներ իրականացնելիս (մինչեւ 2022 թվականի վերջը)։
[bookmark: bookmark6]2.	Ազգային արժույթներով կազմակերպված առեւտրի զարգացումը։
Տվյալ ուղղությամբ հանձնարարվում է՝

2.1.	ԵԱՏՄ ազգային արժույթների արժութային զույգերով սակարկությունների զարգացումը
Միության շրջանակներում ազգային արժույթներով հաշվարկների մասնաբաժնի հետեւողական ավելացումը ձեւավորում է երկարաժամկետ պահանջարկ՝ համապատասխան արժույթների գնման (փոխանակման) գործառնությունների համար։ Կնքված պայմանագրերի մասով փոխադարձ հաշվարկներում օգտագործման համար արժույթի ձեռքբերումն ապահովող առանցքային մեխանիզմներից մեկը բորսային արժութային շուկան է։
Որպես ԵԱՏՄ անդամ պետությունների ազգային արժույթների արժութային զույգերով բորսային առեւտրի զարգացման ներուժի ցուցանիշ կարող է ծառայել մասնավորապես ազգային արժույթների արժութային զույգերի առեւտրի ամենամսյա ծավալների աճը։ Օրինակ՝ Մոսկովյան բորսայում ռուսական ռուբլի-ղազախական տենգե արժութային զույգի մասով գործառնությունների ծավալը 2022 թվականի 1-ին կիսամյակի ընթացքում 2021 թվականի 2-րդ կիսամյակի համեմատ ավելացել է 3,05 անգամ։
Չնայած այն փաստին, որ այսօրվա դրությամբ Միության երկրների արժույթների արժութային զույգերով բորսային սակարկությունների ծավալները պահուստային արժույթների արժութային զույգերի համեմատ մեծ չեն, ԵԱՏՄ շրջանակներում փոխադարձ հաշվարկների կառուցվածքով, ինչպես նաեւ փոխադարձ առեւտրի ավելացող մասնաբաժնով հիմնավորապես պայմանավորված դրանց աճի ներուժը գնահատվում է որպես բարձր։
Անհրաժեշտ է ապահովել այդ սակարկությունների իրացվելիությունը, ինչպես նաեւ ազգային արժույթներով փոխադարձ գնանշումների ձեւավորումը՝ սակարկություններում Միության երկրների խոշոր բանկերի՝ համապատասխան արժույթներով իրացվելիության մատակարարների մասնակցության համար պայմանների ստեղծման, ինչպես նաեւ սակարկությունների մասնակիցների փոխադարձ հասանելիության նպատակով ԵԱՏՄ բորսաների միջեւ երկկողմ համաձայնագրերի կնքման եւ նախեւառաջ, ԵԱՏՄ անդամ պետությունների տնտեսությունների իրական հատվածի կողմից այդ արժույթների մասով պահանջարկի ապահովման միջոցով։
Տվյալ հանձնարարականի իրագործման ցուցիչն է՝
-	ԵԱՏՄ անդամ պետությունների բորսաներում սակարկությունների գործարկումը՝ ԵԱՏՄ ազգային արժույթների արժութային զույգերով.
2.2	Ապրանքահումքային ակտիվներով կազմակերպված առեւտրի գործարկումը՝ ազգային արժույթներով ԵԱՏՄ անդամ պետությունների տնտեսավարող սուբյեկտների մասնակցությամբ։
Կազմակերպված (բորսային) առեւտուրը ծառայում է որպես ապրանքահումքային ակտիվներին ոչ խտրական հասանելիության, ինչպես նաեւ դրանց մասով արդար գնագոյացման ապահովման առանցքային գործիքներից մեկը։
Տվյալ ուղղության զարգացումը նախատեսված է Մինչեւ 2025 թվականը Եվրասիական տնտեսական ինտեգրումը զարգացնելու ռազմավարական ուղղություններով (հաստատված են Եվրասիական տնտեսական բարձրագույն խորհրդի 2020 թվականի դեկտեմբերի 11-ի թիվ 12 որոշմամբ), որոնցով, որպես ԵԱՏՄ զարգացման հեռանկարային նպատակներից մեկը, սահմանված է ապրանքների ընդհանուր կազմակերպված շուկայի ձեւավորումը։
Այսօրվա դրությամբ տվյալ խնդրի գործնական իրագործման առաջնահերթ ուղղությունը փուլային աշխատանքն է՝ ուղղված ԵԱՏՄ անդամ պետությունների ապրանքային բորսաներ առեւտրային գործունեության սուբյեկտների փոխադարձ արդար հասանելիության համար իրավական ու կազմակերպչական հիմքերի ձեւավորմանը՝ Մինչեւ 2025 թվականը Եվրասիական տնտեսական ինտեգրումը զարգացնելու ռազմավարական ուղղություններին համապատասխան։
Տվյալ խնդրի իրագործումը թույլ կտա ԵԱՏՄ անդամ պետությունների ազգային շուկաները հարմարեցնել ապրանքային բորսաներում սակարկությունների կազմակերպման նոր պայմաններին։
Տվյալ հանձնարարականի իրագործման ցուցիչներն են՝
-	Ապրանքների ընդհանուր բորսայական շուկայի զարգացման ծրագրի նախապատրաստումը, որը այդ թվում ներառում է ԵԱՏՄ անդամ պետությունների կազմակերպված սակարկություններին ԵԱՏՄ անդամ պետությունների տնտեսավարող սուբյեկտների մասնակցությամբ ապրանքահումքային ակտիվների առեւտրի գործարկման համար պայմանների ձեւավորմանն ուղղված միջոցառումներ։
[bookmark: bookmark8][bookmark: bookmark9]3.	Փոխգործակցության ակտիվացում բիզնես համայնքի հետ՝ ազգային արժույթների օգտագործումն ընդլայնելու հարցերով։
Եվրասիական տնտեսական հանձնաժողովի (ԵՏՀ) եւ ԵԱՏՄ անդամ պետությունների լիազորված մարմինների համատեղ աշխատանքի կարեւոր ուղղություն է փոխադարձ առեւտրի շրջանակներում ազգային արժույթներով հաշվարկների առավելությունների եւ հնարավորությունների վերաբերյալ տեղեկատվությունը Միության անդամ պետությունների տնտեսավարող սուբյեկտների գիտությանը հասցնելը, ինչպես նաեւ ԵԱՏՄ ազգային արժույթներով հաշվարկների զարգացման վերաբերյալ համատեղ առաջարկներ (այդ թվում՝ ԵԱՏՄ գործարար խորհրդի հիման վրա) մշակելը։
ԵԱՏՄ անդամ պետություններին խորհուրդ է տրվում ավելի ակտիվորեն ներգրավել ազգային բիզնես ասոցացիաները փոխադարձ առեւտրի շրջանակներում ազգային արժույթների օգտագործման ընդայնմանն ուղղված՝ անդամ պետությունների կողմից անցկացվող աշխատանքին։
Անցկացվող համատեղ աշխատանքի արդյունքում կստեղծվեն պայմաններ՝ փոխադարձ առեւտրի շրջանակներում Միության անդամ պետությունների տնտեսավարող սուբյեկտների՝ ազգային արժույթներով փոխադարձ հաշվարկների փուլային ընդլայնման համար։

